pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กสร. เดินหน้าประชาพิจารณ์ ร่างกฎหมายคุ้มครองลูกจ้างทำงานบ้าน
วันอาทิตย์ที่ 21 มิถุนายน 2563
กสร. เดินหน้าประชาพิจารณ์ ร่างกฎหมายคุ้มครองลูกจ้างทํางานบ้าน
กรมสวัสดิการและคุ้มครองแรงงาน จัดประชาพิจารณ์ร่างกฎกระทรวงคุ้มครองลูกจ้างทํางานเกี่ยวกับงานบ้านอันมิได้มีการประกอบธุรกิจรวมอยู่ด้วย รับฟังความเห็นจากผู้แทนนายจ้าง ลูกจ้างและผู้เกี่ยวข้อง มุ่งยกระดับมาตรฐานการคุ้มครองเพื่อคุณภาพชีวิตที่ดีของลูกจ้าง
กรมสวัสดิการและคุ้มครองแรงงาน จัดประชาพิจารณ์ร่างกฎกระทรวงคุ้มครองลูกจ้างทํางานเกี่ยวกับงานบ้านอันมิได้มีการประกอบธุรกิจรวมอยู่ด้วย รับฟังความเห็นจากผู้แทนนายจ้าง ลูกจ้างและผู้เกี่ยวข้อง
มุ่งยกระดับมาตรฐานการคุ้มครองเพื่อคุณภาพชีวิตที่ดีของลูกจ้าง
นางอุดมลักษณ์ สอนสารี รองอธิบดีกรมสวัสดิการและคุ้มครองแรงงาน (กสร.) เปิดเผยภายหลังเป็นประธานเปิดการประชุมเชิงปฏิบัติการรับฟังความคิดเห็น “การพัฒนากฎหมายคุ้มครองแรงงานนอกระบบ”รุ่นที่ 1 ณ โรงแรมฟูราม่า เอ็กซ์คลูทีฟ สาทร กรุงเทพฯ ว่า เนื่องจากกฎหมายที่ใช้ในการคุ้มครองลูกจ้างที่ทํางานเกี่ยวกับงานบ้านอันมิได้มีการประกอบธุรกิจรวม
อยู่ด้วยหรือผู้รับใช้ในบ้าน ซึ่งก็คือกฎกระทรวงฉบับที่ 14 (พ.ศ.2555) ที่ออกตามความในพระราชบัญญัติคุ้มครองแรงงาน 2541 กฎกระทรวงฉบับนี้ได้กําหนดความคุ้มครองลูกจ้างให้มีความแตกต่างจากการจ้างงานทั่วไป โดยไม่ได้นําบทบัญญัติบางมาตราของ พ.ร.บ.คุ้มครองแรงงาน 2541 มาใช้บังคับ ลูกจ้างซึ่งทํางานบ้านตามกฎกระทรวงนี้จึงได้รับการคุ้มครองเพียงบางเรื่อง เช่น วันหยุดประจําสัปดาห์ วันหยุดตามประเพณี วันลาป่วย สิทธิได้รับค่าจ้างในวันหยุดวันลา เป็นต้น ประกอบกับกฎหมายดังกล่าว
ได้มีบังคับใช้เป็นระยะเวลาเกินกว่า 5 ปี บทบัญญัติบางประการจึงไม่สอดคล้องกับ สภาพเศรษฐกิจและสังคมที่เปลี่ยนแปลงไป กสร. จึงได้ดําเนินการยกร่างกฎกระทรวงฉบับใหม่ขึ้น รวมทั้งได้จัดให้มีการประชาพิจารณ์เพื่อรับฟังความคิดเห็นจากนายจ้าง ลูกจ้าง และผู้เกี่ยวข้อง เพื่อใช้ประกอบการปรับปรุงแก้ไขร่างกฎหมายดังกล่าว จํานวน 3 ครั้ง โดยดําเนินการครั้งแรกในวันนี้
(21 มิถุนายน 2563) ครั้งที่ 2 ในวันที่ 22 มิถุนายน 2563 และครั้งสุดท้ายในวันที่ 23 กรกฎาคม 2563
นางอุดมลักษณ์ กล่าวเพิ่มเติมว่า สําหรับประเด็นสําคัญที่มีการปรับปรุงแก้ไขในร่างกฎกระทรวง
ฉบับใหม่ ได้แก่ การกําหนดห้ามนายจ้างจ่ายค่าจ้างให้กับลูกจ้างต่ํากว่าอัตราค่าจ้างขั้นต่ํา การกําหนดสิทธิลาคลอดของลูกจ้างหญิง การกําหนดให้นายจ้างที่มีการจ้างเด็กอายุ 15 ถึง 18 ปี เข้าทํางานต้องแจ้งการจ้างกับพนักงานตรวจแรงงาน เป็นต้น ทั้งนี้ ความคิดเห็นที่ได้จากภาคส่วนต่าง ๆ จะเป็นประโยชน์อย่างยิ่งต่อการพัฒนาและปรับปรุงกฎหมายที่จะใช้ในการคุ้มครองลูกจ้างทํางานบ้านให้มีคุณภาพชีวิตที่ดีต่อไป
รัฐบาลไทย-ข่าวทำเนียบรัฐบาล-​สศอ. ปรับปรุงโครงสร้าง MPI สะท้อนสภาพเศรษฐกิจอุตสาหกรรมมากขึ้น
วันศุกร์ที่ 5 พฤษภาคม 2560
​สศอ. ปรับปรุงโครงสร้าง MPI สะท้อนสภาพเศรษฐกิจอุตสาหกรรมมากขึ้น
สํานักงานเศรษฐกิจอุตสาหกรรม เผยได้ปรับปรุงโครงสร้างการคํานวณดัชนีผลผลิตอุตสาหกรรมใหม่ โดยเพิ่มผลิตภัณฑ์ชุดใหม่ จํานวน 13 รายการ ตัดผลิตภัณฑ์ชุดเก่าออก 4 รายการส่งผลให้ดัชนีอุตสาหกรรมมีทิศทางสอดคล้องกับผลิตภัณฑ์มวลรวมภายในประเทศภาคอุตสาหกรรมถึงร้อยละ96.3
สํานักงานเศรษฐกิจอุตสาหกรรม (สศอ.) เผยได้ปรับปรุงโครงสร้างการคํานวณดัชนีผลผลิตอุตสาหกรรม (MPI) ใหม่ โดยเพิ่มผลิตภัณฑ์ชุดใหม่ จํานวน 13 รายการ และตัดผลิตภัณฑ์ชุดเก่าออก 4 รายการ ส่งผลให้ดัชนีอุตสาหกรรมมีทิศทางสอดคล้องกับผลิตภัณฑ์มวลรวมภายในประเทศภาคอุตสาหกรรม (GDP ภาคอุตสาหกรรม) ถึงร้อยละ 96.3 แสดงให้เห็นถึง MPI สามารถชี้นําภาพเศรษฐกิจอุตสาหกรรมได้ดีขึ้น
นายศิริรุจ จุลกะรัตน์ ผู้อํานวยการสํานักงานเศรษฐกิจอุตสาหกรรม (สศอ.) เผย การปรับปรุงโครงสร้างดัชนีผลผลิตอุตสาหกรรม (MPI) ในครั้งนี้ได้มีการเพิ่มผลิตภัณฑ์ที่มีความสําคัญต่อระบบเศรษฐกิจจํานวน 13 รายการ ได้แก่ กะทิ กาแฟ เครื่องปรุงรสประจําโต๊ะอาหาร น้ําชา เครื่องใช้บนโต๊ะอาหารที่ทําจากเซรามิก กระป๋องโลหะ ชิ้นส่วนอิเล็กทรอนิกส์ PCB สุราขาว สุราผสม มอเตอร์ไฟฟ้า ชุดถ่ายเลือดและให้น้ําเกลือ เข็มฉีดยา และอุปกรณ์เครื่องมือแพทย์อื่น ๆ และมีการตัดผลิตภัณฑ์ของดัชนีผลผลิตอุตสาหกรรม (MPI) ชุดเก่าออก 4 รายการ ได้แก่ ไม้อบแห้ง ไม้ที่เลื่อย ไสและซอย โทรทัศน์ และดอกไม้ประดิษฐ์ เพื่อสะท้อนถึงสภาวะเศรษฐกิจอุตสาหกรรมในปัจจุบันได้อย่างมีประสิทธิภาพและสอดคล้องกับโครงสร้างภาคอุตสาหกรรมมากขึ้น โดยที่การปรับปรุงในครั้งนี้ทําให้ข้อมูลมีความครอบคลุมสํามะโนธุรกิจอุตสาหกรรม ปี 2555 เพิ่มขึ้น จากเดิมร้อยละ 63 เป็นร้อยละ 66
นอกจากนี้ ผลการปรับปรุงดัชนีผลผลิตอุตสาหกรรม (MPI) ยังทําให้จํานวนกลุ่มอุตสาหกรรมที่ทําการสํารวจเพิ่มขึ้น จากเดิม 56 กลุ่มอุตสาหกรรม (226 ผลิตภัณฑ์) มาเป็น 59 กลุ่มอุตสาหกรรม (235 ผลิตภัณฑ์) โดยที่ดัชนีผลผลิตอุตสาหกรรม (MPI) มีทิศทางสอดคล้องไปในทิศทางเดียวกันกับผลิตภัณฑ์มวลรวมภายในประเทศภาคอุตสาหกรรม (GDP ภาคอุตสาหกรรม) เพิ่มขึ้นจากเดิมร้อยละ 95.6 เป็นร้อยละ 96.3 ซึ่งทําให้ MPI เป็นเครื่องมือที่มีประสิทธิภาพเพื่อใช้ในการติดตามสถานการณ์และประเมินภาวะเศรษฐกิจอุตสาหกรรมของประเทศได้อย่างดียิ่งขึ้น
รัฐบาลไทย-ข่าวทำเนียบรัฐบาล-โฆษก สธ. เผย แผนการกระจายงบ 5,000 ล้านบาท ที่ได้รับอนุมัติจากนายกรัฐมนตรี
วันอังคารที่ 11 เมษายน 2560
โฆษก สธ. เผย แผนการกระจายงบ 5,000 ล้านบาท ที่ได้รับอนุมัติจากนายกรัฐมนตรี
โฆษกกระทรวงสาธารณสุข เผย กระทรวงสาธารณสุข เตรียมกระจายงบประมาณ 5,000 ล้านบาท ที่ได้รับการอนุมัติจากนายกรัฐมนตรี  3 เรื่อง คือสนับสนุนค่าใช้จ่ายการให้บริการผู้ป่วยใน
นายแพทย์เกียรติภูมิ วงศ์รจิต รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ว่า แนวทางการกระจายงบประมาณได้รับการจัดสรรจํานวน 5,000 ล้านบาท จาก พลเอกประยุทธ์ จันทร์โอชา นายกรัฐมนตรี ได้มีแผนกระจายงบประมาณดังนี้ 1.สนับสนุนค่าใช้จ่ายในการให้บริการผู้ป่วยใน ของหน่วยบริการทุกระดับ 2.แก้ไขสภาพคล่องของโรงพยาบาลทั้งระดับโรงพยาบาลศูนย์/โรงพยาบาลทั่วไปและโรงพยาบาลชุมชนที่มีปัญหาวิกฤติทางการเงิน 3.สนับสนุนการจ่ายค่าตอบแทนกําลังคนด้านสาธารณสุข ในวงเงิน 1,000 ล้านบาท ในส่วนที่เคยขอรับงบประมาณไป 3,000 ล้านบาท แต่ได้รับมาจากสํานักงบประมาณเพียง 2,000 ล้านบาท ในปี 2560 ซึ่งจะครอบคลุมบุคลากรสาธารณสุขทุกระดับ ตั้งแต่โรงพยาบาลจังหวัดถึงโรงพยาบาลส่งเสริมสุขภาพตําบล
ทั้งนี้ คาดว่าคณะรัฐมนตรีจะพิจารณาอนุมัติงบประมาณ 5,000 ล้านบาทนี้ หลังเทศกาลสงกรานต์ ซึ่งจะช่วยสร้างขวัญกําลังใจแก่ผู้ปฏิบัติงาน ช่วยธํารงรักษาคนไว้ในระบบและเกิดประสิทธิภาพในการปฏิบัติงาน
********************** 11 เมษายน 2560
รัฐบาลไทย-ข่าวทำเนียบรัฐบาล-แนวทางช่วยเหลือเกษตรกรผ่านการค้าขาย
วันศุกร์ที่ 16 สิงหาคม 2562
แนวทางช่วยเหลือเกษตรกรผ่านการค้าขาย
วันศุกร์ที่ 16 สิงหาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเตรียมพิจารณาแนวทางประกันรายได้เกษตรกรในพืชเกษตรสําคัญ 5 ชนิด ได้แก่ ข้าว มันสัมปะหลัง ยางพารา ปาล์มน้ํามัน และข้าวโพด ส่งเสริมและสนับสนุนการใช้น้ํามัน บี 10 ภาคบังคับ สานต่อแนวทางแปรรูปปาล์มน้ํามันไปผลิตกระแสไฟฟ้า เร่งรัดการออกเอกสารมาตรฐานสินค้าผลไม้ไทย เช่น ลําไย ทุเรียน ที่ส่งออกไปต่างประเทศ กําชับการใช้มาตรการข้อตกลงระหว่างประเทศในการนําเข้าสินค้าเพื่อไม่ให้กระทบกับสินค้าเกษตรภายในประเทศ ส่งเสริมการส่งออกโดยยึดหลักรักษาตลาดเดิม เพิ่มตลาดใหม่ และฟื้นตลาดเก่า เพิ่มมูลค่าการค้าชายแดน เร่งรวบรวมบัญชีรายการสินค้าท้องถิ่น หรือสินค้า GI และสร้างความรู้ความเข้าใจการค้าออนไลน์แก่เกษตรกรเพื่อเพิ่มช่องทางการจัดจําหน่ายให้กว้างขวางมากยิ่งขึ้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ผู้ตรวจฯ เบญจมาพร ตรวจสอบข้อเท็จจริงกรณีทำนาเกลือสินเธาว์ถิ่นย่าโม หาแนวทางป้องกันเหตุเดือดร้อนรำคาญซ้ำซาก
วันอาทิตย์ที่ 11 มีนาคม 2561
ผู้ตรวจฯ เบญจมาพร ตรวจสอบข้อเท็จจริงกรณีทํานาเกลือสินเธาว์ถิ่นย่าโม หาแนวทางป้องกันเหตุเดือดร้อนรําคาญซ้ําซาก
ผู้ตรวจฯ เบญจมาพร ตรวจสอบข้อเท็จจริงกรณีทํานาเกลือสินเธาว์ถิ่นย่าโม หาแนวทางป้องกันเหตุเดือดร้อนรําคาญซ้ําซาก
เมื่อวันที่ 9 มีนาคม 2561/จ.นครราชสีมา เวลา 12.00 น. นางเบญจมาพร เอกฉัตร์ ผู้ตรวจราชการกระทรวงอุตสาหกรรม พร้อมด้วยเจ้าหน้าที่สํานักงานอุตสาหกรรมจังหวัดนครราชสีมา (สอจ.นครราชสีมา) มี นายอรรถสิทธิ์ อึ้งเหมอนันท์ หัวหน้ากลุ่มอุตสาหกรรมพื้นฐานและการเหมืองแร่ และ นางเนตรนภา รุมกระโทก หัวหน้ากลุ่มส่งเสริมอุตสาหกรรม ร่วมลงพื้นที่ตรวจสอบข้อเท็จจริงกรณี นางสําเภา กลิ่นพูน ร้องเรียนโรงงานทําเกลือสินเธาว์ /สูบนําน้ําเกลือขึ้นมาจากใต้ดิน จํานวน 3 ราย ไม่ปฏิบัติตามคําพิพากษาของศาลปกครองสูงสุด ณ บริเวณบ้านโนนไหล ต.พังเทียม อ.พระทองคํา จ.นครราชสีมา
จากการตรวจสอบพบว่าโรงงานทั้งสามราย ไม่เป็นโรงงานประเภท/ชนิดที่กําหนด และมิได้เป็นโรงงานที่ศาลปกครองสูงสุดได้พิพากษาให้เพิกถอนใบอนุญาตฯ และมีการทําคันดินพร้อมผ้าใบคลุมบ่อ เพื่อป้องกันการไหลซึมของน้ําเกลือรวมทั้งไม่ได้ปล่อยน้ําเกลือ ออกสู่ภายนอก สําหรับรายที่มีคําสั่งเพิกถอนใบอนุญาตฯ ไปก่อนหน้านี้ ไม่มีการประกอบกิจการแต่อย่างใด
นอกจากนี้ ยังได้หารือร่วมกับผู้ประกอบการและผู้ใหญ่บ้านในพื้นที่ ถึงแนวทางการแก้ไขปัญหาร้องเรียนอย่างยั่งยืน ข้อสรุปเบื้องต้น ประกอบด้วย 1) การปรับเปลี่ยนช่วงฤดูกาลทํานาเกลือ ที่ไม่ตรงกับช่วงของฤดูกาลทํานา ซึ่งจะทําให้ราษฎร์สามารถรับจ้าทํานาทั้งสองแบบต่อเนื่องกันได้ 2) การร่วมลงขันซื้อที่ดินเพื่อเป็นพื้นที่ในการระบายน้ําเกลือเพื่อใช้ประโยชน์ร่วมกัน 3) การประชุมกับชาวบ้านในพื้นที่ เพื่อให้ทราบแนวทางและสร้างกระบวนการมีส่วนร่วม
รัฐบาลไทย-ข่าวทำเนียบรัฐบาล-กระทรวงยุติธรรม จัดกิจกรรมบริจาคโลหิต  ภายใต้ชื่อ “โครงการบริจาคโลหิต เพื่อเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก”
วันจันทร์ที่ 21 ตุลาคม 2562
กระทรวงยุติธรรม จัดกิจกรรมบริจาคโลหิต  ภายใต้ชื่อ “โครงการบริจาคโลหิต เพื่อเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก”
พันตํารวจเอก ทรงศักดิ์ รักศักดิ์สกุล ผู้ตรวจราชการกระทรวงยุติธรรม เป็นประธานในพิธีเปิดกิจกรรมบริจาคโลหิต ภายใต้ชื่อ “โครงการบริจาคโลหิต เพื่อเฉลิมพระเกียรติเนื่องในโอกาสมหามงคลพระราชพิธีบรมราชาภิเษก”
ในวันจันทร์ที่ ๒๑ ตุลาคม ๒๕๖๒ เวลา ๑๐.๐๐ น. ณ ลานอเนกประสงค์ ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯพันตํารวจเอก ทรงศักดิ์ รักศักดิ์สกุล ผู้ตรวจราชการกระทรวงยุติธรรมเป็นประธานในพิธีเปิดกิจกรรมบริจาคโลหิต ภายใต้ชื่อ “โครงการบริจาคโลหิต เพื่อเฉลิมพระเกียรติเนื่องในโอกาสมหามงคลพระราชพิธีบรมราชาภิเษก” เพื่อถวายเป็นพระราชกุศลแด่พระบาทสมเด็จพระเจ้าอยู่หัวและเป็นการน้อมนําพระราชปณิธานของพระบาทสมเด็จพระเจ้าอยู่หัว ในเรื่องของการทําความดี ด้วยหัวใจ โดยการบริจาคโลหิต เป็นการทําความดีรูปแบบหนึ่งแสดงให้เห็นถึงความเสียสละเพื่อส่วนรวมและช่วยเหลือเพื่อนมนุษย์ อีกทั้งยังเป็นการรณรงค์และปลูกจิตสํานึกข้าราชการ เจ้าหน้าที่ในสังกัดกระทรวงยุติธรรม ในเรื่องของการบริจาคโลหิตด้วยความสมัครใจโดยไม่หวังผลตอบแทน โดยมี คณะผู้บริหาร ข้าราชการ และเจ้าหน้าที่ในสังกัดกระทรวงยุติธรรม เข้าร่วมฯ
สําหรับกิจกรรมดังกล่าว จัดขึ้นระหว่างเดือนกรกฎาคม ๒๕๖๒ ถึงเดือนเมษายน ๒๕๖๓ จํานวน ๔ ครั้ง ดังนี้
ครั้งที่ ๑ วันจันทร์ที่ ๒๒ กรกฎาคม ๒๕๖๒
ครั้งที่ ๒ วันจันทร์ที่ ๒๑ ตุลาคม ๒๕๖๒
ครั้งที่ ๓ วันจันทร์ที่ ๒๐ มกราคม ๒๕๖๓ และ
ครั้งที่ ๔ วันจันทร์ที่ ๒๐ เมษายน ๒๕๖๓
ณ บริเวณลานอเนกประสงค์ ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-นายกฯ ห่วงใยน้ำท่วมหลายพื้นที่ กำชับทุกจังหวัดบูรณาการช่วยเหลือเร่งด่วน พร้อมสั่งการดูแลคนไทยในอินโดฯ หลังเกิดเหตุแผ่นดินไหว
วันจันทร์ที่ 30 กรกฎาคม 2561
นายกฯ ห่วงใยน้ําท่วมหลายพื้นที่ กําชับทุกจังหวัดบูรณาการช่วยเหลือเร่งด่วน พร้อมสั่งการดูแลคนไทยในอินโดฯ หลังเกิดเหตุแผ่นดินไหว
นายกฯ ห่วงใยน้ําท่วมหลายพื้นที่ กําชับทุกจังหวัดบูรณาการช่วยเหลือเร่งด่วน พร้อมสั่งการดูแลคนไทยในอินโดฯ หลังเกิดเหตุแผ่นดินไหว
วันนี้ (30 ก.ค. 61) พลเอก ประยุทธ์ จันทร์โอชา นายกรัฐมนตรี แสดงความเป็นห่วงพี่น้องประชาชนในพื้นที่ที่ประสบภัยน้ําท่วมอันเนื่องมาจากฝนตกหนักติดต่อกันหลายวัน โดยเบื้องต้นได้รับรายงานว่าบางจังหวัดมีน้ําท่วมสูง โดยเฉพาะภาคตะวันออกเฉียงเหนือ ทําให้เป็นอุปสรรคต่อการสัญจรบ้านเรือนและพื้นที่การเกษตรได้รับความเสียหาย
จึงได้กําชับผู้ว่าราชการจังหวัดผ่านกระทรวงมหาดไทยให้บูรณาการทุกหน่วยงานในพื้นที่เร่งให้ความช่วยเหลือผู้ประสบภัยและสํารวจความเสียหายเพื่อชดเชยเยียวยาประชาชนต่อไป
"นายกฯ ย้ําว่ารัฐบาลและกลไกทุกระดับของภาครัฐเฝ้าติดตามสภาพอากาศอยู่ตลอดเวลา เพราะช่วงนี้เริ่มเข้าสู่ช่วงมรสุม ทําให้มีฝนตกต่อเนื่องหลายพื้นที่ พร้อมทั้งพยายามแจ้งเตือนพี่น้องประชาชนให้ทันท่วงที แต่หากเป็นเหตุที่เกิดขึ้นอย่างฉับพลัน ก็จะเร่งบรรเทาความเดือดร้อนให้ได้โดยเร็วที่สุด
พร้อมทั้งยังได้ฝากเตือนประชาชนให้ติดตามข่าวสารภัยพิบัติอย่างระมัดระวัง โดยขอให้ติดตามข่าวจากทางราชการ ไม่หลงเชื่อข่าวลือที่ส่งต่อกันทางโซเชียลมีเดีย เพราะอาจเกิดความตื่นตระหนกได้ เช่นกรณีที่ระบุว่า จ.สกลนครเกิดน้ําท่วมรุนแรงที่สุดในรอบ 20 ปี เป็นต้น"
นอกจากนี้ นายกรัฐมนตรีได้รับทราบข่าวเหตุแผ่นดินไหวที่เกาะลอมบอก ประเทศอินโดนีเซียแล้ว โดยห่วงใยคนไทยที่เดินทางไปท่องเที่ยวและติดอยู่ที่ในพื้นที่ ซึ่งล่าสุดได้รับรายงานว่า เอกอัครราชทูตไทย และผู้ช่วยทูตทหารทั้ง 3 เหล่าทัพได้เดินทางเข้าพื้นที่เกาะลอมบอก เพื่อร่วมประชุมกับทางการอินโดนีเซียแล้ว
ขณะนี้ทุกฝ่ายไม่ว่าจะเป็นเจ้าหน้าที่รัฐ หรือภาคเอกชนไทยที่ไปลงทุนในอินโดนีเซียได้พยายามให้ความช่วยเหลือนักท่องเที่ยวไทยอย่างเต็มที่ โดยได้จัดหาอาหารและที่พักไว้จํานวนหนึ่งระหว่างรอการนําตัวออกนอกพื้นที่
อย่างไรก็ตาม กระทรวงการต่างประเทศและกระทรวงการท่องเที่ยวและกีฬาย้ําว่า นักท่องเที่ยวไทยรวม 180 คน ซึ่งส่วนใหญ่เป็นวัยหนุ่มสาว ยังปลอดภัยดี และอยู่ในความดูแลของทหารไทยและมัคคุเทศก์ในพื้นที่ โดยสถานทูตไทยและสถานกงสุลกิตติมศักดิ์ ณ เมืองเดนปาซาร์ (บาหลี) ได้ติดต่อกับกลุ่มคนไทยอยู่ตลอด พร้อมกับประสานงานกับทางการอินโดนีเซียอย่างใกล้ชิด เพื่อหาทางให้ความช่วยเหลืออย่างเร่งด่วนต่อไป
"นายกฯ กําชับให้ประชาชนที่มีความจําเป็นต้องเดินทางไปยังพื้นที่ที่ประสบภัยหรือใกล้เคียงติดตามข่าวสารอย่างต่อเนื่อง และปฏิบัติตามคําแนะนําของรัฐบาลอินโดนีเซียอย่างเคร่งครัด เพื่อความปลอดภัย"
......................................................
รัฐบาลไทย-ข่าวทำเนียบรัฐบาล-กบข. แนะสมาชิกนำใบแจ้งยอดลดหย่อนภาษีประจำปีภายในมีนาคม 2562
วันพฤหัสบดีที่ 14 กุมภาพันธ์ 2562
กบข. แนะสมาชิกนําใบแจ้งยอดลดหย่อนภาษีประจําปีภายในมีนาคม 2562
กบข. แนะนําสมาชิก กบข. นําใบแจ้งยอดเงินประจําปี 2561 เป็นหลักฐานยื่นลดหย่อนภาษีประจําปีจากการสะสมเงินเข้ากองทุน โดย กบข. ได้จัดส่งใบแจ้งยอดเงินออนไลน์ e-Statement ตั้งแต่วันที่ 18 ม.ค. 2562 ไปยังอีเมลของสมาชิกที่ลงทะเบียนล่วงหน้าไว้กับ กบข.
นายวิทัย รัตนากร เลขาธิการคณะกรรมการกองทุนบําเหน็จบํานาญข้าราชการ (กบข.) แนะนําสมาชิก กบข. นําใบแจ้งยอดเงินประจําปี 2561 เป็นหลักฐานยื่นลดหย่อนภาษีประจําปีจากการสะสมเงินเข้ากองทุน โดย กบข. ได้จัดส่งใบแจ้งยอดเงินออนไลน์ e-Statement ตั้งแต่วันที่ 18 ม.ค. 2562 ไปยังอีเมลของสมาชิกที่ลงทะเบียนล่วงหน้าไว้กับ กบข. แต่หากสมาชิกไม่ได้ลงทะเบียน สามารถติดต่อขอรับใบแจ้งยอดได้ที่หน่วยงานต้นสังกัด หรือดาวน์โหลดสําเนาใบแจ้งยอดเงินได้ด้วยตนเองที่ https://mygpf.gpf.or.th
ทั้งนี้ กบข. ได้จัดทําข้อมูลใหม่แสดงในใบแจ้งยอดเงินประจําปี 2561 คือ ตารางแสดงยอดเงินล่าสุดในบัญชีของสมาชิก ที่แยกเป็นช่อง “เงินต้น” คือ ยอดเงินสะสมและเงินซึ่งสมาชิกมีสิทธิ์ได้รับจากรัฐ ที่นําส่งเข้าบัญชี กบข. ตั้งแต่วันที่เป็นสมาชิก และช่อง “ผลประโยชน์สะสม” คือ ยอดเงินผลประโยชน์สะสมตั้งแต่เป็นสมาชิก จนถึง ณ สิ้นปี และตารางแสดงตัวเลขผลตอบแทนของสมาชิกแบบรายบุคคล ที่แสดงอัตราผลตอบแทนเฉลี่ยต่อปีแบบ 3 ปีย้อนหลัง และตั้งแต่เริ่มนําส่งเงิน ซึ่งจะทําให้สมาชิกทราบความเคลื่อนไหวของเงินในบัญชีและเห็นการเติบโตของผลตอบแทนในระยะยาว
นายวิทัย กล่าวย้ําว่า ใบแจ้งยอดเงินประจําปีเป็นเอกสารสําคัญ ดังนั้นสมาชิกควรตรวจสอบความถูกต้องของข้อมูล ทั้งยอดเงิน และข้อมูลส่วนตัว ได้แก่ ชื่อ ที่อยู่ หน่วยงานของตนเอง และปรับแก้ให้เป็นปัจจุบัน โดยสมาชิกควรนําใบแจ้งยอดเป็นหลักฐานประกอบการยื่นภาษีประจําปีภายในวันที่ 31 มีนาคม 2562 แต่ถ้ายื่นผ่านอินเทอร์เน็ตที่เว็บไซต์กรมสรรพากร และผ่านแอปพลิเคชัน Rd smart tax สมาชิกจะสามารถยื่นได้ถึงวันที่ 9 เมษายน ซึ่งหากสมาชิกรีบดําเนินการก็จะทําให้ได้รับเงินคืนภาษีเร็ว และสามารถนําเงินดังกล่าวไปบริหารให้งอกเงยได้อีกด้วย สอบถามข้อมูลเพิ่มเติมได้ที่ GPF Community (facebook, Line) และที่ GPF Contact Center โทร. 1179
เกี่ยวกับ กบข. กองทุนบําเหน็จบํานาญข้าราชการ (กบข.) จัดตั้งขึ้นตาม พ.ร.บ. กองทุนบําเหน็จบํานาญข้าราชการ พ.ศ. 2539 เพื่อเป็นหลักประกันการจ่ายบําเหน็จบํานาญและให้ประโยชน์ตอบแทนการรับราชการแก่ข้าราชการเมื่อออกจากราชการ ส่งเสริมการออมทรัพย์ของสมาชิก และจัดสวัสดิการและสิทธิประโยชน์อื่นให้แก่สมาชิก กบข. มีสถานะเป็นองค์กรของรัฐจัดตั้งขึ้นตามกฎหมายเฉพาะไม่มีสถานะเป็นส่วนราชการหรือรัฐวิสาหกิจ มีคณะกรรมการ กบข. เป็นผู้กําหนดนโยบาย ปัจจุบัน กบข. มีสมาชิกประมาณ 1 ล้านคน มีมูลค่าสินทรัพย์สุทธิประมาณ 890,890 ล้านบาท (ข้อมูล ณ 31 ม.ค. 2562)
สอบถามข้อมูลเพิ่มเติมสําหรับสื่อมวลชน :
ฝ่ายประชาสัมพันธ์องค์กร: รวิวรรณ ทิวาเจริญ (พลอย) 0-2636-1000 ต่อ 264 , มือถือ 099-465-6249, raviwan@gpf.or.th
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดีจัดมหกรรมขายทอดตลาดทรัพย์ในเขตกรุงเทพมหานคร นัดที่ ๑ ณ ศูนย์การประชุมแห่งชาติสิริกิติ์ ขายทรัพย์สินได้กว่า ๕๗๔ ล้านบาท
วันจันทร์ที่ 3 ธันวาคม 2561
กระทรวงยุติธรรม โดยกรมบังคับคดีจัดมหกรรมขายทอดตลาดทรัพย์ในเขตกรุงเทพมหานคร นัดที่ ๑ ณ ศูนย์การประชุมแห่งชาติสิริกิติ์ ขายทรัพย์สินได้กว่า ๕๗๔ ล้านบาท
กรมบังคับคดีจัดมหกรรมขายทอดตลาดทรัพย์ในเขตกรุงเทพมหานคร นัดที่ ๑ ณ ศูนย์การประชุมแห่งชาติสิริกิติ์ ขายทรัพย์สินได้กว่า ๕๗๔ ล้านบาท
เมื่อวันอาทิตย์ที่ ๒ ธันวาคม ๒๕๖๑ เวลา ๑๐.๐๐ น. กรมบังคับคดีจัดมหกรรมขายทอดตลาดทรัพย์ในเขตกรุงเทพมหานคร นัดที่ ๑ ณ ห้อง Lotus ศูนย์การประชุมแห่งชาติสิริกิติ์ โดยมีนางสาวรื่นวดี สุวรรณมงคล อธิบดีกรมบังคับคดี พร้อมด้วยนางทัศนีย์ เปาอินทร์ รองอธิบดีกรมบังคับคดี และคณะผู้บริหารกรมบังคับคดี ร่วมดูแลการปฏิบัติหน้าที่ของเจ้าหน้าที่ภายในมหกรรมขายทอดตลาด สําหรับทรัพย์ที่นํามาประกาศขายเป็นที่ดิน ที่ดินพร้อมสิ่งปลูกสร้าง และห้องชุดของสํานักงานบังคับคดีแพ่งกรุงเทพมหานคร ๑-๖ โดยมีทรัพย์ที่พร้อมขายทอดตลาดจํานวน ๓๓๓ คดี ๓๕๑ รายการ ราคาประเมิน ๙๐๒,๖๒๗,๓๖๗.๖๘ บาท มีผู้สนใจเข้าฟังการขายทอดตลาด ประมาณ ๒,๐๐๐ คน โดยผลการขายทอดตลาดในวันนี้ขายได้ จํานวน ๑๖๘ คดี ๑๗๖ รายการ เป็นจํานวนเงินทั้งสิ้น ๕๗๔,๗๙๒,๐๐๐ บาท จากราคาประเมิน ๔๐๔,๕๔๕,๖๗๕.๕๙ บาท ราคาที่ขายได้สูงกว่าราคาประเมิน คิดเป็นร้อยละ ๔๒.๐๘ โดยการขายทอดตลาดในครั้งนี้มีผู้ซื้อรายใหม่สนใจเข้าร่วมประมูลซื้อทรัพย์สินของกรมบังคับคดีมากขึ้น และประชาชนส่วนใหญ่เห็นว่าการจัดมหกรรมขายทอดตลาดนอกสถานที่ทําให้เกิดความสะดวก และสามารถหาซื้อทรัพย์ได้ในหลายพื้นที่มากยิ่งขึ้น นอกจากนี้ได้มีการจัดนิทรรศการเพื่อสร้างความรับรู้ทางกฎหมาย และการให้คําปรึกษาทางกฎหมาย โดยมีผู้สนใจขอรับคําปรึกษาทางกฎหมายเป็นจํานวนมาก
รัฐบาลไทย-ข่าวทำเนียบรัฐบาล-คำถามที่พบบ่อยในสถานการณ์โควิด-19
วันพุธที่ 25 มีนาคม 2563
คําถามที่พบบ่อยในสถานการณ์โควิด-19
คําถามที่พบบ่อย มีอะไรบ้างนะ
รัฐบาลไทย-ข่าวทำเนียบรัฐบาล-การจำหน่ายพันธบัตรออมทรัพย์ของกระทรวงการคลังในปีงบประมาณ พ.ศ. 2561 ครั้งที่ 2 (เพิ่มเติมครั้งที่ 2)
วันศุกร์ที่ 6 กรกฎาคม 2561
การจําหน่ายพันธบัตรออมทรัพย์ของกระทรวงการคลังในปีงบประมาณ พ.ศ. 2561 ครั้งที่ 2 (เพิ่มเติมครั้งที่ 2)
รายงานผลการจําหน่ายพันธบัตรออมทรัพย์ของกระทรวงการคลัง ในปีงบประมาณ พ.ศ. 2561 ครั้งที่ 2 วงเงิน 33,000 ล้านบาท ขณะนี้ได้จําหน่ายหมดแล้ว จึงจัดสรรวงเงินจําหน่ายเพิ่มเติมจํานวน 5,000 ล้านบาท ตามรุ่นอายุและอัตราดอกเบี้ยเดิม
นายภูมิศักดิ์ อรัญญาเกษมสุข ผู้อํานวยการสํานักงานบริหารหนี้สาธารณะ รายงานผลการจําหน่ายพันธบัตรออมทรัพย์ของกระทรวงการคลัง ในปีงบประมาณ พ.ศ. 2561 ครั้งที่ 2 วงเงิน 33,000 ล้านบาท เปิดจําหน่ายตั้งแต่วันที่ 10 พฤษภาคม 2561 ขณะนี้ได้จําหน่ายหมดแล้ว และเนื่องจากยังมีความต้องการซื้อจากประชาชนอย่างต่อเนื่อง จึงจะจัดสรรวงเงินจําหน่ายเพิ่มเติมจํานวน 5,000 ล้านบาท ตามรุ่นอายุและอัตราดอกเบี้ยเดิม คือเป็นพันธบัตรแบบไร้ใบตราสาร (Scripless) รุ่นอายุ 5 ปี อัตราดอกเบี้ยคงที่ร้อยละ 2.15 ต่อปีและรุ่นอายุ 10 ปี อัตราดอกเบี้ยคงที่ร้อยละ 3.00 ต่อปี จําหน่ายตั้งแต่วันที่ 16 กรกฎาคม 2561 จนถึงวันที่ 10 กันยายน 2561
ผู้ที่สนใจสามารถทํารายการซื้อพันธบัตรออมทรัพย์ผ่านเคาน์เตอร์ธนาคารทุกสาขา เครื่องถอนเงินอัตโนมัติ (ATM) ระบบ Internet Banking และ Mobile Application ของตัวแทนจําหน่ายทั้ง 4 แห่ง ประกอบด้วย ธนาคารกรุงเทพ จํากัด (มหาชน) ธนาคารกรุงไทย จํากัด (มหาชน) ธนาคารกสิกรไทย จํากัด (มหาชน) ธนาคารไทยพาณิชย์ จํากัด (มหาชน) ซึ่งเป็นการอํานวยความสะดวกให้กับประชาชนให้สามารถเข้าถึงพันธบัตรออมทรัพย์ได้ตลอดเวลา
ทั้งนี้ ผู้ซื้อพันธบัตรออมทรัพย์รายใหม่ที่ไม่เคยลงทะเบียนข้อมูลและเปิดบัญชีฝากหลักทรัพย์สําหรับพันธบัตรออมทรัพย์ของกระทรวงการคลังแบบไร้ใบตราสาร (Scripless) จะต้องลงทะเบียนและเปิดบัญชีฝากหลักทรัพย์ที่ธนาคารตัวแทนจําหน่าย และลงทะเบียนเพื่อการซื้อพันธบัตรออมทรัพย์ผ่านระบบออนไลน์ต่างๆ
ผู้ที่สนใจซื้อพันธบัตรสามารถขอรายละเอียดเพิ่มเติมได้ที่ธนาคารตัวแทนจําหน่ายหรือที่ www.pdmo.go.th www.bot.or.th www.bangkokbank.com www.ktb.co.th www.scb.co.th www.kasikornbank.com
จึงขอประกาศให้ทราบโดยทั่วกัน
สํานักพัฒนาตลาดตราสารหนี้ สํานักงานบริหารหนี้สาธารณะ โทร. 0 2271 7999 ต่อ 5809/ 0 2265 8050 ต่อ 5308
รัฐบาลไทย-ข่าวทำเนียบรัฐบาล-ประชุมคณะกรรมการข้าราชการพลเรือนในสถาบันอุดมศึกษา
วันพุธที่ 26 เมษายน 2560
ประชุมคณะกรรมการข้าราชการพลเรือนในสถาบันอุดมศึกษา
นายแพทย์ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานการประชุมคณะกรรมการข้าราชการพลเรือนในสถาบันอุดมศึกษา
ที่ประชุมได้พิจารณาแต่งตั้งให้บุคคลดํารงตําแหน่งผู้ช่วยศาสตราจารย์และรองศาสตราจารย์ จํานวน 39 ราย
ที่ประชุมยังได้รับทราบประกาศแต่งตั้งกรรมการพลเรือนในสถาบันอุดมศึกษาผู้ทรงคุณวุฒิ จํานวน 8 ราย ดังนี้1.ศาสตราจารย์พิเศษทศพร ศิริสัมพันธ์ 2. ศาสตราจารย์พิเศษธงทอง จันทรางศุ 3. ศาสตราจารย์ธีรภัทร์ เสรีรังสรรค์ 4.ศาสตราจารย์บรรเจิด สิงคะเนติ 5.ศาสตราจารย์บวรศักดิ์อุวรรณโณ 6. ศาสตราจารย์วรเดช จันทรศร 7. ศาสตราจารย์พิเศษวรภัทร โตธนะเกษม 8.ศาสตราจารย์วิชัย ริ้วตระกูล พร้อมทั้งรับทราบ การดําเนินการพิจารณากลั่นกรองคุณสมบัติ และผลงานทางวิชาการของผู้เสนอขอกําหนดตําแหน่งผู้ช่วยศาสตราจารย์ รองศาสตราจารย์ ศาสตราจารย์ และศาสตราจารย์ได้รับเงินเดือนขั้นสูงของข้าราชการพลเรือนในสถาบันอุดมศึกษา ระหว่างเดือนกุมภาพันธ์ – มีนาคม 2560 ที่อยู่ระหว่างการพิจารณา จํานวน 48 ราย
รัฐบาลไทย-ข่าวทำเนียบรัฐบาล-รอง นรม. พลเอก ประวิตรฯ ติดตามการใช้จ่ายกองทุนพัฒนาดิจิทัลเพื่อเศรษฐกิจและสังคม ต้องคุ้มค่า มีผลลัพธ์เป็นรูปธรรม พร้อมเห็นชอบแผนการดำเนินงานประจำปีและแผนปฏิบัติการระยะยาวของกองทุน
วันจันทร์ที่ 10 สิงหาคม 2563
รอง นรม. พลเอก ประวิตรฯ ติดตามการใช้จ่ายกองทุนพัฒนาดิจิทัลเพื่อเศรษฐกิจและสังคม ต้องคุ้มค่า มีผลลัพธ์เป็นรูปธรรม พร้อมเห็นชอบแผนการดําเนินงานประจําปีและแผนปฏิบัติการระยะยาวของกองทุน
รองนายกรัฐมนตรี พลเอก ประวิตร วงษ์สุวรรณ ติดตามการใช้จ่ายกองทุนพัฒนาดิจิทัลเพื่อเศรษฐกิจและสังคม ต้องคุ้มค่า มีผลลัพธ์เป็นรูปธรรม พร้อมเห็นชอบแผนการดําเนินงานประจําปีและแผนปฏิบัติการระยะยาวของกองทุน
วันนี้ (10 ส.ค. 63) เวลา 10.00 น. ณ ห้องประชุม ชั้น 2 สํานักงานเลขาธิการคณะรัฐมนตรี ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการบริหารกองทุนพัฒนาดิจิทัลเพื่อเศรษฐกิจและสังคม ครั้งที่ 5/2563 โดยมี นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม และหน่วยงานที่เกี่ยวข้องเข้าร่วมประชุม สรุปสาระสําคัญ ดังนี้
ที่ประชุมมีมติเห็นชอบแต่งตั้งคณะอนุกรรมการด้านกฎหมาย ข้อบังคับ และระเบียบของทุนพัฒนาดิจิทัลเพื่อเศรษฐกิจและสังคม โดยมีอํานาจหน้าที่พิจาณา กลั่นกรอง ปรับปรุง แก้ไขเพิ่มเติม กฎหมาย ข้อบังคับ ระเบียบ ประกาศ และหลักเกณฑ์ต่าง ๆ พร้อมเห็นชอบในหลักการการปรับปรุงประมาณการรายจ่ายกองทุนพัฒนาดิจิทัลเพื่อเศรษฐกิจและสังคม ประจําปีงบประมาณ พ.ศ. 2563 (เพิ่มเติม) เพื่อนําเสนอกระทรวงการคลังพิจารณาต่อไป
ทั้งนี้ ที่ประชุมมีมติเห็นชอบแผนการดําเนินงานประจําปีและแผนปฏิบัติการระยะยาวของกองทุน ประกอบไปด้วย (ร่าง) กรอบนโยบายกองทุน ประจําปีงบประมาณ พ.ศ. 2564 มี 6 ด้าน ได้แก่ ด้านที่ 1 Digital Manpower “การศึกษากับคนรุ่นใหม่ในยุคดิจิทัล” ด้านที่ 2 Digital Health “Advance Health” ด้านที่ 3 Digital Agriculture “เกษตรเชิงรุกด้วยนวัตกรรมดิจิทัล” ด้านที่ 4 Digital Technology “เทคโนโลยีดิจิทัลในโลกอนาคต” ด้านที่ 5 Digital Government & Infrastructure “รัฐบาลดิจิทัล” และ ด้านที่ 6 Digital Agenda “โครงการตามนโยบายเร่งด่วน” และ (ร่าง) แผนปฏิบัติการระยะยาว (พ.ศ. 2564 – 2566) และแผนปฏิบัติการประจําปีบัญชี พ.ศ. 2564 ตาม 4 ยุทธศาสตร์ ได้แก่ การส่งเสริมและสนับสนุนการพัฒนาดิจิทัลเพื่อเศรษฐกิจและสังคม การอุดหนุนการวิจัยและพัฒนาด้านดิจิทัลเพื่อเศรษฐกิจและสังคม การพัฒนาโครงสร้างพื้นฐานของกองทุน และ การบริหารจัดการที่ดี
พลเอก ประวิตรฯ ในฐานะประธานการประชุมฯ ย้ําให้มีการติดตามประเมินผลการดําเนินงานของกองทุนฯ ให้ต่อเนื่องเพื่อให้เกิดประสิทธิภาพ และเห็นผลเป็นรูปธรรมและเป็นไปตามเป้าหมายของการใช้จ่ายเงินกองทุนในการพัฒนาดิจิทัลเพื่อเศรษฐกิจและสังคม รวมทั้งเร่งดําเนินการปรับปรุงงบประมาณการจ่ายของกองทุนเพิ่มเติม เพื่อจัดส่งให้กระทรวงการคลังอนุมัติพิจารณาต่อไป โดยเฉพาะอย่างยิ่งการบริหารกองทุนฯ ต้องให้เป็นไปตามแผนการดําเนินงาน สอดคล้องกับตัวชี้วัดการประเมินผลการดําเนินการกองทุนหมุนเวียนที่กําหนด รวมถึงระเบียบและข้อกฎหมายที่เกี่ยวข้องด้วย
.............................
กลุ่มประชาสัมพันธ์และเผยแพร่ สํานักโฆษก